open-index/open-wikipedia-markdown huggingface dataset:
טומיאיניט

**תומאס סימונס** (נולד ב-9 באפריל 2004; באנגלית: **Thomas Simons**), הידוע יותר בכינוי המקוון שלו **טומיאיניט** (**TommyInnit**), הוא יוטיובר בריטי וסטרימר ב-Twitch. הוא מייצר סרטוני וידאו וסטרימינג הקשורים למיינקראפט, כולל שיתופי פעולה עם יוטיוברים וסטרימרים נוספים בתוך ה-Dream SMP, מה שגרם לערוצי היוטיוב וה-Twitch שלו לגדול במהירות בפופולריות. נכון ל-20 ביולי 2021, שבעת ערוצי היוטיוב שלו הגיעו באופן קולקטיבי ליותר מ-20 מיליון מנויים ולמעלה מ-1.5 מיליארד צפיות, ואילו ערוץ ה-Twitch שלו הגיע ליותר מ-6.4 מיליון עוקבים, מה שהופך אותו לערוץ ה-13 הכי נעקב ב-Twitch.

## ביוגרפיה
סימונס נולד בנוטינגהאמשייר, אנגליה ב-9 באפריל 2004.

סימונס יצר את ערוץ היוטיוב הראשון שלו, Channelnutpig, ב-15 בפברואר 2013 ואת הערוץ TommyInnit ב-24 בדצמבר 2015. הוא העלה את הסרטון הראשון שלו בערוץ TommyInnit ב-9 בספטמבר 2018. סימונס בדרך כלל מעלה סרטונים שבו הוא משחק מיינקראפט.

ב-6 באוגוסט 2019 העלה סימונס את הסרטון הראשון שלו המתייחס למיני-משחק של Hypixel, Skyblock. בעודו מעלה תוכן הקשור ל-SkyBlock באופן עקבי, הערוץ TommyInnit הגדיל במהירות את מספר המנויים שלו מ-4,800 ל-66,000. ב-4 ביולי 2020, הצטרף לשרת המיינקראפט שמתמקד על משחק תפקידים, Dream Smp, המנוהל בידי היוטיובר דרים, דבר שגרם לערוץ TommyInnit לגדול במספר המנויים שלו ממאה אלף למיליון עד ספטמבר 2020.

### Twitch
סימונס התחיל להזרים ב-Twitch בסוף 2018, שם הוא הזרים בעיקר מיינקראפט.

ב-20 בינואר 2021, סימונס הזרים בשידור חי את הגמר של ה-Dream SMP, שכותרתו היא The Dream SMP Finale, והגיע לשיא של למעלה מ-650,000 צופים. כך, השידור החי הפך לשידור החי השלישי בגובהו בצופים בו זמנית ב-Twitch, ואפילו עקף את שיתוף פעולה של נינג'ה עם דרייק. לאחר השידור החי הסופי של Dream SMP, הוא ערך ניסוי לבחון אם הערוצים שלו יכולים להיות תלויים לחלוטין בתוכן שאינו קשור ל-Dream SMP, ובמהלך פרק זמן זה, הערוצים שלו המשיכו לשגשג.

בתחילת מרץ 2021, סימונס הודיע כי הוא עשוי להפסיק את השידורים החיים ולעבור באופן מלא ליוטיוב. עם זאת, ב-27 במרץ 2021, סימונס הודיע כי הוא ימשיך להזרים בשידור חי.

## פרסים ומועמדויות

## קישורים חיצוניים
* 

* 

## הערות שוליים

קטגוריה:בריטים במאה ה-21
קטגוריה:יוטיוברים בריטים
קטגוריה:בריטים שנולדו ב-2004
פרנקה די ריינצו

**פרנקה די ריינצו** (; נולדה ב-11 בדצמבר 1938) היא זמרת איטלקייה, ילידת צרפת.

## קריירה
ב-6 בפברואר 1961, פרנקה ניצחה בקדם השווייצרי לאירוויזיון 1961, ונבחרה לייצג את המדינה בתחרות. ב-18 במרץ, היא ביצעה את השיר "Nous Aurons Demain". בתום ההצבעה, הגיעה למקום השלישי עם 16 נקודות.

בשנת 1963, ייצגה שוב את שווייץ בפסטיבל סופוט, פולין. בשנת 1965, הקימה את להקת הפולק הצרפתייה "Les Troubadours".

## קישורים חיצוניים

## הערות שוליים

קטגוריה:זמרות שווייצריות
קטגוריה:נציגי שווייץ באירוויזיון
קטגוריה:משתתפי אירוויזיון 1961
קטגוריה:זמרות צרפתיות
קטגוריה:זמרים שווייצרים
קטגוריה:זמרים צרפתים
קטגוריה:ילידות 1938
קטגוריה:צרפתים שנולדו ב-1938
ג'ספר יואינג בריידי

**ג'ספר יואינג בריידי** (באנגלית: **Jasper Ewing Brady**; 4 במרץ 1797 – 26 בינואר 1871) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס ה-16 של מדינת פנסילבניה.

## ביוגרפיה
בריידי נולד בסאנבורי  שבפנסילבניה בשנת 1797. הוא למד משפטים, ובשנת 1827 התקבל למשרד עורכי דין והחל לעבוד בעיר צ'מברסבורג . במשך שלוש שנים, כיהן בתור הגזבר של מחוז פרנקלין, וכיהן כחבר בבית הנבחרים של פנסילבניה בשנים 1844–1845.

ב-1847, נבחר לקונגרס ה-30 של ארצות הברית מטעם המפלגה הוויגית. בבחירות לקונגרס ה-30 הוא לא נבחר, וחזר לעבוד בתור עורך דין. ב-1849 עבר להתגורר בפיטסבורג. בין השנים 1861–1869 עבר בתור פקיד במשרדו של מנהל התשלומים במחלקת המלחמה של ארצות הברית בוושינגטון די. סי. ב-1869, פרש מעבודתו, והתגורר בוושינגטון עד מותו. בריידי נפטר בשנת 1871 ונקבר בבית העלמין העירוני בסאנברי ובשנת 1893, הועברו עצמותיו לבית העלמין רוק קריק שבוושינגטון.

## חיים אישיים
לבריידי היו 8 ילדים.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1797
קטגוריה:אמריקאים שנפטרו ב-1871
שיטת השולחן החם

**שיטת השולחן החם** (באנגלית: **Hot Desking**) היא שיטת ארגון למשרדים, הכוללת מספר עובדים המשתמשים באותה תחנת עבודה פיזית או משטח עבודה אחד בזמנים שונים. ה"שולחן" מתייחס לשולחן משרדי משותף שחולקים מספר עובדים במשמרות שונות, בשונה ממשרדים סטנדרטיים בהם לכל עובד מוקצה שולחן משלו. המניע העיקרי לשיטת זו הוא הרצון בהפחתת עלויות על ידי חיסכון במקום – לעיתים הוא מגיע עד כדי 30% מהשטח. שיטת השולחן החם זוכים לערך מיוחד בערים בהן מחירי הנדל"ן גבוהים.

## שימוש
השולחן החם נמצא לרוב במקומות עבודה עם לוחות זמנים גמישים לעובדים, כשלא כל העובדים נמצאים במשרד באותו זמן או חולקים לוחות זמנים משותפים. עובדים במקומות אלה משתמשים במשרדים מדי פעם בלבד או לפרקי זמן קצרים, מה שמותיר את המקומות שלהם פנויים. על ידי שיתוף מקומות כזה, מתאפשר שימוש יעיל יותר במרחב ובמשאבי מקום העבודה. לשיטה זו גם כמה חסרונות כמו היררכיית עבודה מעומעמת, היעדר מרחב קבוע לעובדים וייתכן שגם מתעוררים קשיים בתקשורת בין חברי צוות.

מנקודת המבט של העובד יכול להיות שקשה להתרגל לאופן עבודה כזה, כשלאנשים שונים דרכי שימוש שונות בשולחן העבודה (גובה הכיסא, סדר וכו'). עם זאת, נמצא ששיטת השולחן החם מעלה את הפריון ואת התקשורת בין העובדים.

גרסה אחרת של השולחן החם תהיה במקום עבודה שבו לעובדים המבצעים משימות מסוימות יש צורך במשטחי עבודה מסוימים לחלק מזמן העבודה שלהם. כך ניתן להקים עמדת עבודה קבועה למספר עובדים שיחלקו בה לפי הצורך. לדוגמה, יכול להיות שעובדי מכירות מסוימים ידרשו משרד בעת פגישות עם לקוחות אך לא ביתר הזמן. דוגמה אחרת תהיה כשעובדים יצטרכו לבצע משימות ייעודיות בתחנות עבודה שהוקמו למען מטרות אלו.

עם הגידול בשירותי הניידות, שולחנות חמים יכולים לכלול גם ניתוב שירותי העברת הודעות לכל מקום שבו המשתמש יוכל להתחבר ממנו לרשת הארגונית. לכן, מספר הטלפון, הדוא"ל וההודעות של העובדים יכולים להיות בשימוש בכל מקום בלי קשר למיקום הפיזי שלהם ובלי קשר לשולחן הפיזי שלהם.

## מקור
המונח "שולחן חם" או "Hot Desking" באנגלית נובע מהשימוש הצבאי והימי בדרך של הקצאת מקומות שינה לכמה אנשי צוות במקביל שחולקים אותם במשמרות, או שייתכן מצב שבו חבר צוות מסוים יישן בדרגש בו ישן זמן קצר קודם לכן אדם אחר, ולכן הוא מכונה "חם". באנגלית פרקטיקה זו נקראת "Hot Racking", או "המיטה החמה" בעברית.

## כלים
עם הופעת שיטת השולחן החם ועליית השימוש באמצעים טכנולוגיים במקומות עבודה, פותחו כלים שאפשרו את השימוש בשולחן החם בסביבה המשרדית ולאכוף באוטומטיות את נוהלי המקום. ככלל, השימוש בשולחן החם מתאפשר על ידי הוספת מערכת המשתלבת במערכות הדוא"ל והיומן ומותאמת למשרד של כל חברה. תוכנות אלו מאפשרות לחברה לנהל את המשאבים הקשורים לחלל הפיזי כמו חדרי ישיבות, שולחנות, משרדים וחדרי פרויקטים באופן יעיל יותר. הן גם מנהלות ציוד נוסף כמו קייטרינג, ארוניות, עגלות ומקומות חניה לעובדים שמגיעים לעבודה באותו יום.

במקרים מסוימים, העובדים צריכים לעבוד במקום מסוים, אך שיטת השולחן החם מחייבת שכל המושבים הזמינים יהיו זהים. לכן, על מנת לאפשר לעובדים שהם יושבים באזור הנכון, מקומות העבודה משתמשים בכלים שונים כדי להבדיל בין המקומות, לדוגמה שימוש בצבעים מסוימים לאפיון מקום מסוים.

## ראו גם
* משרד
* עבודה מרחוק
* מיקור חוץ
* חלל עבודה משותף

## קישורים חיצוניים

* 

## הערות שוליים

קטגוריה:חדרים
קטגוריה:עסקים
שמואל אורבך

**שמואל נתן אורבך** (נולד בי"ט בסיון תש"כ, 14 ביוני 1960) הוא סופר ופובליציסט חרדי ישראלי.

## ביוגרפיה
נולד במנהטן לאהרן יהושע ולאדל, ניצולי שואה, ב-1971 עלה לירושלים. למד בישיבות עטרת ישראל ומיר, ונחשב מקורב לראש ישיבת עטרת ישראל רבי ברוך מרדכי אזרחי, בבגרותו התקרב למוהרא"ש מיבניאל, משמש כיום כ'משיב' בישיבת מיר מודיעין עילית.

אורבך משמש כמדריך במחנה בני תורה ומדי שנה מנהל את רבי-השיח במחנה.

אורבך כתב מספר ספרים ובהם 'חבורות' שמסר בַּישיבה, כמו כן כתב ספרי השקפה וסיפורת. מאמרים שכתב נגד חסידות ברסלב עוררו הד תקשורתי והוא נאלץ לחזור בו מהם לאחר שקיבל איומים על חייו.

## ביבליוגרפיה
### ספרי קודש
* **שערי כתובות**, ירושלים, התשנ"ז
* **שערי יבמות**, ירושלים, אדר ב' תשס"ה
* **שערי בבא קמא**, אדר ב', תשס"ה
* **מדרש כתובה** (על מסכת כתובות), מודיעין עילית, אייר תשע"ט
* קונטרס **והצדיקו את הצדיק** (על מסכת מכות), מודיעין עילית, אלול תשע"ט
* **נוי סוכה** (על מסכת סוכה), מודיעין עילית, תשרי תש"פ
* **הכשר נזיקין** (על מסכת בבא קמא), **יד לקידושין** (על מסכת קידושין), **והצדיקו את הצדיק** (על מסכת מכות), מודיעין עילית, ניסן תשפ"א
* **אבן הטוען** (על מסכת בבא מציעא), **השבתת השאור** (על מסכת פסחים), מודיעין עילית, חשוון תשפ"א.

### הגות
* **קול קורא במדבר, השקפת עולם ישיבתית עכשווית**, מודיעין עילית, ניסן תשע"ד
* **לכתך אחרי במדבר, השקפת עולם ישיבתית עכשווית**, מודיעין עילית, כסליו תשע"ח

### סיפורת
* **גבול אדום, סיפורים שהיו והינם**, הוצאת יפה נוף, ירושלים, כסליו תשע"ט
* **קמט בעלילה, סיפורים שהיו והינם**, הוצאת יפה נוף, ירושלים, כסליו תשפ"א
* **מדון**, הוצאת יפה נוף, ירושלים, ניסן תשפ"ב
* **מדון 2**, הוצאת יפה נוף, ירושלים, כסלו תשפ"ד
* **מדון 3**, הוצאת יפה נוף, ירושלים, שבט תשפ"ה
* **אזי בימי חשמנים, מערכה לחנוכה בשמונה נרות**, הוצאת יפה נוף, ירושלים, כסלו תשפ"ו

## קישורים חיצוניים
* 
* 
* 
* 
* ביקורת ספרות | גְבוּל אֶדוֹם, באתר פרוג
* פורום אודותיו באתר אזמרך בלאומים
* 

## הערות שוליים

קטגוריה:בוגרי ישיבת מיר (ירושלים)
קטגוריה:בוגרי ישיבת עטרת ישראל
קטגוריה:סופרים חרדים ישראלים
קטגוריה:ישראלים שנולדו ב-1960
ביאנקה קסטאפיורה

**ביאנקה קסטאפיורה** (באיטלקית: **Bianca Castafiore**), המכונה גם "**ה[[זמיר]] מ[[מילאנו]]**" (בצרפתית: **le Rossignol milanais**) היא זמרת בדיונית המופיעה כדמות ראשית בכמה מספרי הקומיקס הבלגים "הרפתקאותיו של טינטין" מאת הרז'ה. קסטאפיורה היא זמרת אופרה הידועה בכל העולם, אשר יש לה קשרי ידידות חד צדדיים עם אחת מהדמויות הראשיות בסדרה, קפטן האדוק, ודרך כך גם עם טינטין.  קסטאפיורה היא בין הדמויות הנשיות הבודדות שזכו למקום ראשי בסדרה, והדמות הראשית הנשית הראשונה שהופיעה בקומיקס, בשנת 1939.

אסטרואיד 1683  בחגורת האסטרואידים נקרא על שמה של קסטאפיורה.

## מאפיינים

### מראה חיצוני
קסטאפיורה היא בעלת שיער בלונדיני קצר, מעוצב בתסרוקת אופיינית. היא מתלבשת בהידור רב, במיוחד בספרים המאוחרים יותר בסדרה. דמותה התפתחה ולאורך הסדרה הפכה לאופנתית, מושכת ומפורסמת יותר, מה שיכול להסביר את התאהבותו הפתאומית של פרופסור קלקולוס בה בספר תעלומת תכשיטי הזמרת. לפי הרז'ה היא בת 45.

### אופי
קסטאפיורה מצטיירת בקומיקס כנרקיסיסטית, גחמנית, שתלטנית, חסרת מחשבה והתחשבות, כאשר נראה שאינה מודעת לכך שקולה צורם וקולני להחריד. היא עשירה בצורה יוצאת דופן, ובעלת אובססיה לתכשיטים ובמיוחד ליהלומים, אובססיה המתבטאת באופן הקיצוני ביותר בספר תעלומת תכשיטי הזמרת העוסק בגנבתו של אחד מתכשיטיה. למרות מגרעותיה היא נאמנה ומסורה מאוד, עוזרת לידידיה בעת צרה ומתנהגת באומץ לב. 

### מערכות יחסים
בספר תעלומת תכשיטי הזמרת עיתונאי רכילות דיווחו על רומן שמתנהל לכאורה בין קסטאפיורה וקפטן האדוק, אף על פי שיחסים כאלו מעולם לא היו ולא נבראו. קסטאפיורה אמנם מתייחסת לקפטן בחיבה ואולי אף מאוהבת בו, אך הקפטן מבועת ממנה ותמיד מנסה להתחמק ממפגשים עמה. במשך הסדרה היא הופיעה פעמיים בסיוטיו של הקפטן. טינטין כנראה חש פחות רתיעה כלפיה, אך גם הוא משתדל למעט במפגשים איתה.

קסטאפיורה מתוארת לעיתים באופן מרומז כמושא אהבתו של פרופסור קלקולוס, אשר נדמה כי זוהי הפעם היחידה שדמות כלשהי בסדרה מביעה רגש רומנטי כלפי המין השני.

## היסטוריית הופעות
קסטאפיורה מופיעה לראשונה בספר שרביטו של המלך אוטוקר משנת 1939, ובהמשך נמצאת גם בספרים שבעת כדורי הבדולח, פרשת קלקולוס, תעלומת תכשיטי הזמרת, טינטין והפיקורוס, כרישי הים האדום, והייתה מופיעה גם בספר טינטין ואלף ארט, אולם הסופר הרז'ה נפטר לפני שהספיק לסיים אותו. שיריה של קסטאפיורה מושמעים ברדיו במספר ספרים, בהם ארץ הזהב השחור וטינטין בטיבט. בספר טיסה 714 לסידני קפטן האדוק מדמיין שהוא שומע את שירתה, ובאופן דומה בספר הטיסה לירח מוזכר שירה המפורסם. למרות שהיא מתוארת כאחת מזמרות האופרה המובילות בדורה, הדבר היחיד שקסטאפיורה שרה במהלך כל ההופעות שלה בקומיקס הן אותן כמה שורות בודדות משירה המפורסם ביותר, "שיר התכשיט" (l'air des bijoux).

כמעט בכל הופעה שלה בקומיקס קסטאפיורה מלווה בנגן הפסנתר שלה, איגור, ובמשרתת הנאמנה שלה, אירמה. בניגוד למוניטין שלה כזמרת אופרה מובילה ומופרסמת בכל העולם, ב"שבעת כדורי הבדולח" היא מופיעה כחלק ממופע חובבני ושלישית בסדר ההופעה, אחרי מהפנט וקוסם. היא מתוארת כדרך קבע בתור דיווה, אם כי בעלת לב טוב ונדיבות. בספר "פרשת קלקולוס", לצורך העניין, היא מסיחה את דעתו של הגנרל המרושע כדי שטינטין וקפטן האדוק יוכלו להימלט ולהציל את חברם פרופסור קלקולוס. בדיחה שחוזרת על עצמה בקומיקס היא הסלידה שחש האדוק מקסטאפיורה, אשר לעולם אינה זוכרת את שמו. 

## קישורים חיצוניים

* ביאנקה קסטאפיורה, באתר הרשמי של מעריצי טינטין

## הערות שוליים

קטגוריה:זמרים בדיוניים
קטגוריה:טינטין
מסוף קריית אונו

**מסוף קריית אונו** הוא מסוף אוטובוסים בקצה הדרומי של העיר קריית אונו, מהמסוף יוצאים קווי אוטובוס לאזור בקעת אונו וגוש דן.

## קווי אוטובוס במסוף

קריית_אונו
קריית_אונו
קטגוריה:קריית אונו: תחבורה
קטגוריה:קריית אונו: מבנים
ג'ון קונארד

**ג'ון קונארד** (באנגלית: **John Conard**; 15 בנובמבר 1773 - 9 במאי 1857) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה. כונה "הקווייקר הלוחם".

## ביוגרפיה
קונארד נולד בעמק צ'סטר שבפנסילבניה בשנת 1773. בסביבות שנת 1795, עבר להתגורר בג'רמנטאון שבפילדלפיה. הוא למד משפטים, ולאחר לימודיו, התקבל למשרד עורכי דין. קונארד היה פרופסור למתמטיקה באוניברסיטה המקומית בגרמנטאון.

קונארד נבחר לקונגרס ה-13 של ארצות הברית מטעם המפלגה הדמוקרטית-רפובליקנית. בבחירות לקונגרס ה-14, סירב קונארד להשתתף.

קונארד היה סגן השופט באחד מבתי המשפט המחוזיים בפנסילבניה, ולאחר מכן מונה על ידי נשיא ארצות הברית ג'יימס מונרו ולאחר מכן גם על ידי מחליפו ג'ון קווינסי אדמס, לשופט בית המשפט המחוזי של ארצות הברית במחוז המזרחי של פנסילבניה (אחד מ-13 המחוזות הפדרליים המקוריים שנוצרו בשנת 1789) .

קונארד פרש מהחיים הפוליטיים והציבוריים בשנת 1832, ועבר למרילנד בסביבות 1834, עד 1851, ואז חזר לפילדלפיה.

קונארד נפטר בפילדלפיה בשנת 1857 ונקבר בצפון מזרח מרילנד.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:שופטי בתי המשפט של מדינת פנסילבניה
קטגוריה:קווייקרים
קטגוריה:אמריקאים שנולדו ב-1773
קטגוריה:אמריקאים שנפטרו ב-1857
Heartbreak Anthem

"**Heartbreak Anthem**" (בעברית: "**המנון שובר לב**") הוא סינגל שהוקלט על ידי צמד המפיקים המוזיקליים השוודים גלנטיס ביחד עם המפיק מוזיקלי הצרפתי דייוויד גטה ולהקת הבנות הבריטית ליטל מיקס. השיר יצא לאור ב-20 במאי 2021, על ידי חברת התקליטים אטלנטיק רקורדס, כסינגל שלא מתוך אלבום.

## רקע וכתיבה
ב-13 במאי 2021, שלושת האמנים פרסמו באתר אינטרנט שלהם שעון עצר שספר עד ליציאת השיר. יממה לאחר מכן, בסיום הספירה, הוכרז באופן רשמי על "Heartbreak Anthem", ברשתות החברתיות שלהם.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי גלנטיס
קטגוריה:שירי דייוויד גטה
קטגוריה:שירי ליטל מיקס
קטגוריה:שירים באנגלית
קטגוריה:שירי מוזיקת דאנס אלקטרונית
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת אטלנטיק רקורדס
קטגוריה:שירים שהופקו על ידי דייוויד גטה
הר מינשו

**הר מינשו** (באנגלית: **Mount Minshew**) הוא הר נישא ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

ההר המכוסה ברובו קרח למעט בפסגתו הקטנה החשופה מקרח.

ההר ממוקם 6.48 קילומטרים ממערב לפסגת פורה, בקצה הצפון-מערבי של רמת ויסקונסין - הרמה הגבוהה של רכס ויסקונסין.

גובהו של ההר 3,895 מטרים מעל פני הים; והוא ההר ה-64 בגובהו באנטארקטיקה.

ההר מתנשא לגובה של 229 מטרים מעל סביבתו.

## היסטוריה
### גילוי ומיפוי הרכס

רכס ויסקונסין (ובו גם הר מינשו) מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שם ולון ה. מינשו (Velon H. Minshew), שהיה גאולוג במשלחת החקר הגאולוגית מטעם אוניברסיטת המדינה של אוהיו, (Ohio State University geological party) - משלחת חקר להרי הורליק בעונת המחקר (הקיץ האנטארקטי) 1964–1965; האוניברסיטה ממוקמת בעיר קולומבוס, בירת מדינת אוהיו שבארצות הברית.

## קישורים חיצוניים
* הר מינשו באתר הסקר הגאולוגי של ארצות הברית
* הר מינשו באתר הגאזט האנטארקטי המשווה SCAR של ממשלת אוסטרליה
* הר מינשו באתר peakbagger
* הר מינשו באתר peakery (מרחקים לאתרים סמוכים)

## הערות שוליים

מינשו
עונת 2021/2022 בליג 1

**עונת 2021/2022 בליג 1** (בצרפתית: **Ligue 1**, או בשמה המלא **Championnat de France de football**; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-84 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור **LFP).** העונה החלה ב-7 באוגוסט 2021 והסתיימה ב-21 במאי 2022.

פריז סן-ז'רמן זכתה באליפות העשירית שלה ובכך השוותה את שיאה של סנט אטיין.

בסיום העונה ירדו לליג 2 הקבוצות בורדו, מץ וסנט אטיין.

שחקנה הצרפתי של פריז סן ז'רמן קיליאן אמבפה זכה בתואר מלך השערים עם 28 כיבושים וכן בתואר מלך הבישולים עם 17 בישולים.

## קבוצות
בליגה השתתפו 20 קבוצות. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת.

הקבוצות טרואה וקלרמון הן הקבוצות שעלו מהליג 2 הליגה הצרפתית השנייה בכדורגל כשהחליפו את הקבוצות דיז'ון ונים שירדו לליג 2 בתום עונת 2020/2021.

## טבלת הליגה

## סטטיסטיקות
### מלכי השערים

### מלכי הבישולים

## קישורים חיצוניים

*  

## הערות שוליים

קטגוריה:תחרויות כדורגל ב-2022
קטגוריה:תחרויות כדורגל ב-2021
קטגוריה:2021 בצרפת
קטגוריה:2022 בצרפת
קטגוריה:עונות בליג 1
מסוף אור יהודה

**מסוף [[אור יהודה]]** הוא מסוף אוטובוסים הממוקם באזור התעשייה הדרומי, ברחוב החרושת. המסוף, שהוקם בין השנים 2006–2007, משרת את תושבי העיר ומפעיל קווי אוטובוס המקשרים אותה עם בקעת אונו, תל אביב ופתח תקווה.

## קווי אוטובוס במסוף

## קישורים חיצוניים
* 

אור_יהודה
קטגוריה:אור יהודה: תחבורה
אור יהודה
פסגת שיטס

**פסגת שיטס** (באנגלית: **Sheets Peak**) היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הפסגה ממוקמת 1.85 קילומטרים צפונית מערבית מפסגת קופמן.

גובהה של הפסגה 1,800 מטרים מעל פני הים; הפסגה היא ההר ה-2,166 בגובהו באנטארקטיקה.

## היסטוריה
### גילוי ומיפוי הפסגה

רכס ויסקונסין (ובו גם פסגת שיטס) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם ג'וזף ד. שיטס (Joseph D. Sheets), שהיה עיתונאי שהתלווה לצי ארצות הברית במסגרת מבצע דיפ פריז לחקר אנטארקטיקה בשנים 1965, 1966 ו-1967.

## קישורים חיצוניים
* פסגת שיטס באתר הסקר הגאולוגי של ארצות הברית
* פסגת שיטס באתר הגאזט האנטארקטי המשווה SCAR של ממשלת אוסטרליה
* פסגת שיטס באתר peakery (מרחקים לאתרים סמוכים)
* פסגת שיטס באתר mindat
* מזג אוויר נוכחי מעודכן בפסגת שיטס (וכן זמני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור פסגת שיטס
** נתוני מזג אוויר היסטוריים עבור פסגת שיטס
** סטטיסטיקות מזג אוויר עבור פסגת שיטס

## הערות שוליים

שיטס
תעודת זהות בנקאית

**תעודת זהות בנקאית** היא דוח שאותו מחויב הבנק להפיק מדי שנה, המציג ללקוח את כל הפעילות הבנקאית הקיימת בחשבון הבנק שלו, נכון ליום האחרון של השנה הלועזית החולפת (31 בדצמבר). הדוח כולל מידע על הנכסים הבנקאיים שיש ללקוח, ההלוואות, העמלות והריביות ששילם.

הדוח מגיע בשני אופנים:
# דוח מקוצר – מציג את עיקרי הנתונים בתמצית
# דוח מפורט – מציג מידע מפורט ונתונים נוספים

## רקע
בשנת 2013 יזם המפקח על הבנקים תקנה המחייבת את הבנקים להעביר לכל לקוח תעודת זהות בנקאית, מסמך בו הבנקים יחשפו בפני הלקוחות שלהם את דירוג האשראי שלהם בבנק. הדירוג שהיה כבר קיים באותו זמן במערכות הבנקים, לא היה מוצג ללקוח. הרעיון מאחורי המהלך היה שהלקוח יוכל להציג מסמך זה לבנקים אחרים וכתוצאה מכך לקבל הלוואות בתנאים תחרותיים.

הדוח נשלח למשקי בית ולעסקים קטנים בכל שנה ב-28 בפברואר, באמצעות חשבון הבנק המקוון שלהם או בדואר. ניתן לבקש דוח עדכני בזמן אחר בשנה ובקשה כזאת עשויה לסייע בשיפור תנאים ועמלות, למשל בעת מעבר לבנק אחר או לפני לקיחת הלוואה.

## נתונים הנכללים בתעודת הזהות הבנקאית
* פרטי החשבון והבעלים
* יתרות ל-31 בדצמבר של השנה שחלפה
* ההכנסות החודשיות בחשבון מול ההוצאות החודשיות
* גובה מסגרות האשראי וניצולן
* הפיקדונות והחסכונות, כולל התנאים ונקודות היציאה
* הלוואות על דיור (משכנתה) והלוואות אחרות כולל הריביות ויתרת ההלוואה לתשלום
* תיק ניירות ערך
* עמלות ששולמו לבנק בשנה החולפת לפי סוגי העמלות

הערה – הנתונים בדוח הם בחלקם ממוצעים חודשיים ובחלקם יתרות הנכונות לסוף השנה.

## נתונים שאינם נכללים בתעודת הזהות הבנקאית
* נתונים בנקאיים מחשבונות המתנהלים בבנקים אחרים
* נתונים על הלוואה לדיור שבעליה שונים משם בעלי החשבון
* מידע על כרטיסי אשראי חוץ-בנקאיים
* הסכום בפיגור על הלוואה שלא שולמה במועדה איננו כולל את ההוצאות המשפטיות הכרוכות בגבייתו

## ראו גם
* דירוג אשראי
* חוק נתוני אשראי

## קישורים חיצוניים
* תעודת זהות בנקאית, סרטון הסבר של בנק ישראל, באתר יוטיוב
* מהי תעודת זהות בנקאית?, באתר "האוצר שלי" של משרד האוצר
* מהי תעודת זהות בנקאית ולמה היא משמשת?, באתר פעמונים
* "תעודת הזהות הבנקאית" יצאה לדרך והיא תסייע לכל לקוחות הבנקים שיעשו בה שימוש, באתר בנק ישראל
* 
* 
* שאול אמסטרדמסקי, מה זה תעודת זהות בנקאית, ואיך חוסכים איתה כסף?, סרטון הסבר מתוך 'משחקי הכיס', באתר יוטיוב, 2 במרץ 2021
* 

קטגוריה:בנקאות
קטגוריה:בנק ישראל
קטגוריה:אשראי
קטגוריה:דוחות פיננסיים
פינלנד באירוויזיון 1961

**[[פינלנד]] באירוויזיון 1961** השתתפה עם השיר "Valoa ikkunassa" שבוצע על ידי לילה קינונן. האירוויזיון של אותה שנה התקיים ב-18 במרץ, בקאן, צרפת. פינלנד הייתה אחת משלוש מדינות (יחד עם ספרד ויוגוסלביה) שהופיעה לראשונה באירוויזיון בשנה זאת, ו-"Valoa ikkunassa" נבחר כשיר הראשון של פינלנד בגמר הלאומי שאורגן על ידי "Yle", רשות השידור הפינית, ונערך ב-12 בפברואר 1961.

## לפני האירוויזיון

### גמר ארצי
הגמר נערך ב-Työväenopisto שבהלסינקי, בהנחיית ארנו וואלי. ארבעה שירים השתתפו, לאחר שהעפילו לחצי גמר של רדיו בלבד. השיר הזוכה נבחר על ידי חבר מושבעים "מומחה".

## באירוויזיון
בליל הגמר, לילה קינונן שובצה רביעית בסדר ההופעות, אחרי אוסטריה ולפני יוגוסלביה. בסיום ההצבעה, "Valoa Ikkunassa" קיבל 6 נקודות (2 מאיטליה ובריטניה ו-1 מדנמרק וצרפת), וכך הציב את פינלנד במקום העשירי (בתיקו עם מונקו והולנד) מבין 16 המדינות המתחרות. חבר המושבעים הפיני העניק את ציוניו הגבוהים ביותר (3) ללוקסמבורג ומונקו.

### הצבעה
בכל מדינה היה צוות שופטים המונה עשרה אנשים. כל חבר מביניהם יכול היה לתת נקודה אחת לשיר האהוב עליו.

### נקודות שהוענקו לפינלנד

### נקודות שהוענקו מפינלנד

## הערות שוליים

קטגוריה:מדינות באירוויזיון 1961
קטגוריה:פינלנד באירוויזיון
כיכר אל-מנארה

ממוזער|300px|כיכר אל-מנארה, 2015
**כיכר אל-מנארה** (הכתיב הרווח בעברית: **כיכר מנרה**; בערבית: **ميدان المنارة**) היא כיכר עירונית במרכז העיר רמאללה, מרכזה השלטוני והבירה בפועל של הרשות הפלסטינית. נחשבת לאחד השטחים הציבוריים המפורסמים ביותר בשטחי הרשות, ומשמשת גם להפגנות ואירועים.

## היסטוריה
השטח שבו ממוקמת כיכר אל-מנארה היה עד סוף המאה ה-19 חלק מדרך העפר שבין רמאללה לאל-בירה הסמוכה. בראשית המאה ה-20, עם עליית חשיבותה של העיר בעקבות הפיכתה בידי השלטון העות'מאני למרכז מנהלי מקומי בשנת 1902, עברה הדרך החדשה שחיברה את שכם עם ירושלים דרך כיכר אל-מנארה, ובניין הסראיה הוקם בקרבת מקום לכיכר.

ב-1918 הגדיר המנדט הבריטי את רמאללה כבירת אזור מנהלי משלה. ב-1935 חוברו רמאללה ואל-בירה לרשת החשמל, והשנאי הראשי שהונח על הדרך המחברת את שתי הערים כונה 'אל-מנארה', המגדלור.

במהלך המרד הערבי (1936–1939) בנו הבריטים את המוקטעה ובית כלא במרחק כ-800 מטרים מן הכיכר. הכבישים המובילים לכיכר הורחבו כך שיתאימו למוקטעה והתשתיות שופרו.

ב-1951 תחת השלטון הירדני, הוחלף עמוד החשמל, 'המגדלור', באנדרטה ובה חמישה אריות על עמוד אבן, האריות נועדו לייצג את חמש המשפחות המייסדות של רמאללה, כולן צאצאי משפחת ראשיד אל-חדאדין שנדדה לרמאללה מירדן במאה ה-16.

ב-1982, צו של משה ביטון, ששימש ראש עיריית רמאללה, הורה להרוס את הכיכר, והאנדרטה אוחסנה במחסני העירייה.

ב-1993 במסגרת הסכמי אוסלו, שימשה הכיכר מוקד להפגנות ולחיכוך בין האוכלוסייה לחיילי צה"ל.

לאחר כינון הרשות הפלסטינית נבנתה הכיכר מחדש, והאנדרטה הושבה על מעגל תנועה במרכז הכיכר. במשך השנים גדלה תנועת הרכבים ברמאללה והכיכר שופצה מספר פעמים. ב-1999 מינתה עיריית רמאללה אדריכל בריטי לבנות את האנדרטה מחדש ברוח התכנון המקורי, כך שתייצג שלוש משפחות נוספות. בראש האנדרטה הוצב זרקור המכוון לשמים ואורו עשוי להגיע לכ-10 קילומטרים. העבודה על האנדרטה הסתיימה ביולי 2000 והיא הוצבה במקומה.

הכיכר ממשיכה לשמש מוקד להפגנות, הן כנגד ישראל והן כנגד ההנהגה הפלסטינית. בתקופת האינתיפאדה השנייה הוצא להורג בירייה חשוד בשיתוף פעולה עם ישראל במרכז הכיכר. כמו כן התרחשו בה אירועי טרור, כשאחד הבולטים היה התעללות בגופות חיילי צה"ל שנרצחו בלינץ'. המשטרה הפלסטינית מפזרת לעיתים את ההפגנות בכיכר (כך בתקופת ועידת אנאפוליס), ולעיתים תוחמת אותן כך שיתרכזו בכיכר ולא יגלשו למקומות אחרים (כך בתקופת מבצע צוק איתן).

## קישורים חיצוניים


* Adania Shibli, Al-Manara Square: Monumental Architecture and Power, The Jerusalem Quarterly, Spring, 2006.


## הערות שוליים

קטגוריה:רמאללה
קטגוריה:אסיה: כיכרות
המרחק

**המרחק** הוא סרט קולנוע ישראלי משנת 1994. הסרט זכה בפרס וולג'ין בפסטיבל הקולנוע ירושלים.

## עלילה
עודד הוא אדריכל ישראלי המתגורר בארצות הברית, נשוי לאישה אמריקאית ולהם בת, הוא מגיע לארץ עקב הצעת עבודה שקיבל מטעם חברה ישראלית וגם עקב מצבו הבריאותי של אביו, בביקור זה נבחנים מחדש יחסיו עם משפחתו, חבריו ומכריו מהעבר וביניהם גם ללה, המטפלת שלו מילדותו, הוא פוגש את סווטלנה, עולה מרוסיה המתגוררת בבית הוריו ומכאן העלילה מקבלת תפנית.

## קישורים חיצוניים

*

קטגוריה:סרטי דרמה ישראליים
קטגוריה:סרטי דן וולמן
קטגוריה:סרטי 1994
קטגוריה:סרטים ישראליים משנת 1994
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
ארמין קצ'קמטי

[ממוזער|300x300 פיקסלים|<center> לוח זיכרון בעיר [מאקו (עיר)|מאקו]]
**ארמין קצ'קמטי** (בהונגרית: **Kecskeméti Ármin**; קצ'קמט, 21 באפריל 1874 – מחנה ריכוז בשטרסהוף, אוסטריה (Strasshof an der Nordbahn), 15 ביולי 1944) היה רב הונגרי, היסטוריון של הספרות, היסטוריון, פרופסור באוניברסיטה, אחיו של הרב ליפוט קצ'קמטי. נספה בשואה.

## ביוגרפיה
ארמין קצ'קמטי היה תלמיד בשנים 1887 עד 1897 בבית המדרש לרבנים בבודפשט ובמקביל למד גם באוניברסיטת בודפשט (כיום אוניברסיטת אטווש לוראנד), שם קיבל תואר דוקטור למדעי הרוח בשנת 1896. בשנת 1897 קיבל סמיכה לרבנות. משנת 1898 ועד מותו הוא היה הרב הראשי של הקהילה הניאולוגית בעיר מאקו. משנת 1921 הפך לחבר בוועדת הניהול של בית המדרש לרבנים בבודפשט. ב-21 ביוני 1931 קיבל תואר פרופסור באוניברסיטת סגד. לאחר מכן במשך תשע שנים העביר הרצאות בנושא ההביליטציה (תשעה עשר סמסטרים). הוא היה חבר מערכת של מגזינים ועיתונים יהודיים שונים, נחשב לנואם ודרשן מצוין. קצ'קמטי גורש ביוני 1944 למחנה ריכוז, וכעבור כחודש מת במחנה הריכוז בשטרסהוף (אוסטריה).

## משפחתו
הוריו היו יאקאב קצ'קמטי ורוזליה וייס. אשתו הייתה אירמה מדיאר (1888–1944). בין שני בניו התאומים עבד פאל קצ'קמטי כעיתונאי, ואחר כך הפך לפרופסור לסוציולוגיה בקליפורניה והתיידד מאוד עם המלחין בלה ברטוק. בנו השני, ג'רג' קצ'קמטי, היה עורך העיתון בשפה הגרמנית הפסטר לויד. נכדיו של הרב הראשי המלומד הם הסוציולוגית ז'וז'ה פרגה, חברה קבועה באקדמיה ההונגרית למדעים וקארוי קצ'קמטי, היסטוריון וארכיונאי.

## הנצחה
זכרו נשמר באמצעות שם רחוב ולוח זיכרון בעיר מאקו, במרכז העיר. בליל 26 באוקטובר 2009 צעיר בן 22 ניפץ את לוח הזיכרון. הלוח החדש נחנך ב-11 בנובמבר. לאסלו שויום, נשיא הרפובליקה של הונגריה, השתתף גם הוא באירוע. הצעיר נתפס על ידי המשטרה ובית המשפט גזר עליו 20 ימי עבודות שירות בגין מעשהו.

## עבודותיו
* "היהודי" בשירה ובדרמה העממית ההונגרית (בודפשט, 1896)
* "היהודי" בספרות היפה ההונגרית (בודפשט, 1897)
* תולדות הספרות היהודית (I - II. בודפשט, 1908–1909) באינטרנט
* נאום חנוכת בית הכנסת (מאקו, 1914)
* ההיסטוריה האוניברסלית של היהודים (I - II. בודפשט, 1927), כרך מקוון א ', ב'. נפח מקוון
* היסטוריה של יהודי מחוז צ'נאד (מאקו, 1929)
* תולדות ישראל בעידן המקרא (בודפשט, 1942)

## לקריאה נוספת
* על ההביליטציה של ארמין קצ'קמטי
* פאל גויאש: חייהם ויצירותיהם של סופרים הונגרים.
* מגדה הורק: הפסדי האינטליגנציה ההונגרית בשנות הארבעים. [1996].
* לקסיקון יהודי הונגרי. 1929. ארמין קצ'קמטי
* ספר זיכרון לרגל חגיגות 50 שנה לבית המדרש לרבנים בבודפשט 1877–1927. 1-2. פורסם על ידי לאיוש בלאו, שמעון הבשי, דינש פרידמן. 1927.
* שבעים שנה. כרטיסי זיכרון ליום השנה של בית המדרש לרבנים בבודפשט 1877–1947. 1948
* אלמנאך מאוניברסיטת סגד 1921–1970. סגד, הונגריה 1971.

* לקסיקון ביוגרפי הונגרי. עורכת ראשית אגנש קניירש. 1967–1994 http://mek.oszk.hu/00300/00355/html/ABC07165/07576.htm
* תולדות מאקו מ-1920 עד 1944. 2004. 
* 

## קישורים חיצוניים

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:סגל בית המדרש לרבנים בבודפשט
קטגוריה:היסטוריונים יהודים הונגרים
קטגוריה:רבנים שנספו בשואה
קטגוריה:היסטוריוני ספרות יהודים הונגרים
ארמין
קטגוריה:רבנים נאולוגים
קטגוריה:קצ'קמט: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1944
אחות זרה

**אחות זרה** הוא סרט קולנוע ישראלי משנת 2000. הסרט הופק במימון המועצה הישראלית לקולנוע ו"שידורי רשת".

## עלילה
נעמי היא בעלת חיים מושלמים כביכול, יש לה בית יפה, בעל נאמן ומשפחה תומכת, אך שגרת חייה היום-יומית כמעט שוברת אותה, והיא על סף קריסה. בעקבות זאת, היא מסכימה להכניס לביתה את ניגיסט, עובדת זרה מאתיופיה, השוהה בארץ באופן בלתי חוקי. המפגש בין השתיים חושף בפני נעמי עולם חדש והיא חווה היכרות עם חייהם של הזרים בחברה הישראלית. על אף העולמות השונים, מהם מגיעות שתי הנשים, הולכת ומתבהרת המצוקה המשותפת ששתיהן חווות, ובכך מתאפשרת הידידות הזמנים של שתי הבנות מרקעים שונים. זאת על רקע החברה הישראלית והתושבים הזרים החיים בתוכה.
## פרסים
הסרט זכה ב"פרס וולגין לסרט הטוב ביותר" בפסטיבל הקולנוע ירושלים.
## קישורים חיצוניים
 

## הערות שוליים

קטגוריה:סרטי דרמה ישראליים
קטגוריה:סרטי דן וולמן
קטגוריה:סרטי 2000
קטגוריה:סרטים ישראליים משנת 2000
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
מריאנה מנדט

**מריאנה מנדט** (בגרמנית: **Marianne Mendt**; נולדה ב-29 בספטמבר 1945) היא זמרת אוסטרית.

## ביוגרפיה
מנדט נולדה בווינה, שירה "A Glock'n" זכה להצלחה לאוסטריה ואף שימש כשיר נושא עבור סדרת טלוויזיה. היא ביצעה גרסה אוסטרית למספר שירים ידועים וביניהם "Spinning Wheel" של להקת דם, יזע ודמעות.

באירוויזיון 1971 היא נבחרה לייצג את מדינתה, היא ביצעה את השיר "Musik" שהיה השיר הראשון בגרמנית בדיאלקט וינאי שהושר באירוויזיון, היא הייתה במקום ה-16.

היא לקחה חלק בהפקות רבות בתיאטרון ובטלוויזיה.

## קישורים חיצוניים

* 

קטגוריה:זמרות אוסטריות
קטגוריה:נציגי אוסטריה באירוויזיון
קטגוריה:זמרים אוסטרים
קטגוריה:ילידות 1945
קטגוריה:אוסטרים שנולדו ב-1945
ג'ורדן פול

**ג'ורדן אנתוני פּוּל** (באנגלית: **Jordan Anthony Poole**; נולד ב-19 ביוני 1999) הוא כדורסלן אמריקאי המשחק בעמדת הרכז בניו אורלינס פליקנס מליגת ה-NBA.

## קריירת תיכונים ומכללות
פול נולד וגדל במילווקי שבמדינת ויסקונסין, ועד לשנת 2016 למד ב"תיכון רופוס קינג" המקומי. לקראת שנתו האחרונה בליגת התיכונים עבר ללמוד ב"תיכון לה לומייר" שבעיר לה פורטה, אינדיאנה. בקבוצת הכדורסל של לה פורטה שיתף פעולה עם שחקני ליגת ה-NBA לעתיד ג'ארן ג'קסון הבן ובראיין בואן.

בשנת 2017 החל ללמוד ולשחק באוניברסיטת מישיגן. בעונתו הראשונה קלע 6.1 נקודות בממוצע למשחק, וסייע לקבוצה להעפיל לגמר טורניר אליפות המכללות בכדורסל, בו הפסידה מול אוניברסיטת וילאנובה. בעונה הבאה שימש כשחקן חמישייה קבוע, ותרם 12.8 נקודות, 3.0 ריבאונדים ו-2.2 אסיסטים בממוצע למשחק. לאורך שתי עונותיו עם ה"וולברינס" שיחק לצד שחקני ה-NBA לעתיד דאנקן רובינסון, מוריץ וגנר ואיגנאס בראזדייקיס.

## קריירה מקצוענית
### גולדן סטייט ווריורס
בדראפט ה-NBA 2019 נבחר על ידי גולדן סטייט ווריורס, בבחירה ה-28. החוזה המובטח שלו עמד על 6.2 מיליון דולר על פני שלוש שנים. ב-29 באוקטובר 2019 פתח לראשונה עבור הווריירס במשחק מול ניו אורלינס פליקנס, וקלע 13 נקודות. בדצמבר 2019 הושאל לסנטה קרוז ווריורס מליגת הפיתוח של ה-NBA. בשלושת משחקיו עם סנטה קרוז קלע 26.0 נקודות בממוצע למשחק. בינואר 2020 נקרא פול לחזור להרכב של גולדן סטייט ב-NBA. ב-18 בינואר 2020 קלע שיא אישי של 21 נקודות בניצחון 109–95 מול אורלנדו מג'יק. ב-4 במרץ 2021 שיפר את שיאו כשקלע 26 נקודות מול פיניקס סאנס, וב-14 במאי 2021 קבע שיא קריירה חדש של 38 נקודות בניצחון 125–122 מול הפליקנס. הוא השתלט על עמדת הקלע של הווריורס לעונת 2022/2021, בעוד קליי תומפסון מתאושש מפציעה קשה. ב-21 בנובמבר 2021 קלע 33 נקודות בשיא של 8 שלשות בקריירה בניצחון 119–104 על טורונטו ראפטורס. עם חזרתו של תומפסון מפציעה להרכב הפותח בינואר 2022 החל פול לשחק רכז בשיטת שלושה גארדים, לצדם של תומפסון וסטף קרי. כאשר קרי הושבת בסוף העונה, קלע פול 20 נקודות או יותר ב-18 מתוך 20 המשחקים האחרונים. 17 מתוך 20+ ההצגות האלה הגיעו במשחקים רצופים. פול לא היה אחד משלושת הפיינליסטים הרשמיים לפרס השחקן המשתפר של העונה ב-NBA, כשסיים רביעי בהצבעה. בטרום עונת 2022/2023 הוכה על ידי חברו לקבוצה דריימונד גרין לאחר סכסוך מילולי במהלך אימון הקבוצה.

### וושינגטון ויזארדס
ב-6 ביולי 2023 הועבר בטרייד יחד עם פטריק בולדווין ג'וניור, ראיין רולינס ובחירות דראפט עתידיות לוושינגטון ויזארדס בתמורה לכריס פול.

### ניו אורלינס פליקנס
ב-6 ביולי 2025 הועבר במסגרת טרייד לניו אורלינס פליקנס.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאין ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-1999
מייקל מולדר

**מייקל מולדר** (באנגלית: **Mychal Mulder**; נולד ב-12 ביוני 1994) הוא כדורסלן קנדי, המשחק בעמדת הקלע.

## ראשית חייו וקריירת מכללות
מולדר אומץ על ידי זוג הורים קנדים, בגיל שלושה חודשים. אביו כינה אותו על שמו של שחקן ה-NBA לשעבר, מייקל תומפסון, אביו של חברו לעתיד בגולדן סטייט ווריורס קליי תומפסון. מולדר גדל בווינדזור, אונטריו, לצד אחות מאומצת מבוגרת.

מולדר בחר להתחיל את קריירת המכללות שלו באוניברסיטת וינסן אשר באינדיאנה. כשחקן שנה שנייה, הוא העמיד ממוצעים של 15.7 נקודות ו-6.4 ריבאונדים למשחק, וקלע ב-46.3% מאחורי קשת השלוש. לאחר מכן עבר לשחק בקבוצת הכדורסל של אוניברסיטת קנטקי. בעונתו השנייה והאחרונה בקנטקי, קלע מולדר 4.7 נקודות ב-10.6 דקות בממוצע למשחק.

## קריירה מקצועית
### וינדי סיטי בולס (2017–2019)
לאחר שלא נבחר על ידי אף קבוצה בדראפט ה-NBA 2017, הצטרף מולדר לקבוצת וינדי סיטי בולס ליגת הפיתוח של ה-NBA. בעונתו השנייה עם הבולס רשם מולדר 13.7 נקודות, 4.1 ריבאונדים ו-1.6 אסיסטים למשחק ב-32.9 דקות למשחק.

### סו פולס סקייפורס (2019–2020)
לקראת עונת 2019/2020 עבר מולדר לשחק בקבוצת סו פולס סקייפורס, במדיה קלע 17.0 נקודות למשחק.

### גולדן סטייט ווריורס (2020–2021)
ב־27 בפברואר 2020 הודיעה גולדן סטייט ווריורס כי החתימה את מולדר על חוזה ל-10 ימים. הוא ערך את הופעת הבכורה שלו מול לוס אנג'לס לייקרס באותו יום. ב-7 במרץ הוא פתח במשחק מול פילדלפיה 76' - וקבע שיא קריירה של 18 נקודות בניצחון קבוצתו. ב־10 במרץ, לאחר שפג החוזה ל-10 ימים, הווריורס החתימו אותו על חוזה רב שנתי. ב-14 במאי 2021, מולדר פתח אצל הווריירס והגיע לשיא קריירה חדש של 28 נקודות בניצחון 125–122 מול ניו אורלינס פליקנס. באוקטובר 2021 שוחרר מהקבוצה.

## קישורים חיצוניים

## הערות שוליים

קטגוריה:כדורסלנים קנדים
קטגוריה:אונטריו: אישים
קטגוריה:כדורסלני אוניברסיטת קנטקי
קטגוריה:שחקני NBA שלא נבחרו בדראפט
קטגוריה:כדורסלני וינדי סיטי בולס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני גולדן סטייט ווריורס
קטגוריה:קנדים שנולדו ב-1994
בלגיה באירוויזיון 1961

**[[בלגיה]] ב[[אירוויזיון 1961]]** השתתפה עם השיר "September, gouden roos", שבוצע על ידי בוב בני. האירוויזיון של אותה שנה התקיים ב-18 במרץ 1961, בקאן, צרפת. השיר נבחר בתחרות הארצית ב-29 בינואר של אותה שנה. בני ייצג בעבר את בלגיה באירוויזיון 1959. המשתתף הבלגי העתידי ז'אק ריימונד (1963 ו-1971) סיים את התחרות הארצית במקום שני.

## לפני האירוויזיון
### תחרות ארצית
התחרות הלאומית נערכה ב-29 בינואר 1961 בתיאטרון אמריקנס בבריסל והנחתה איימה דה סמט. שישה שירים השתתפו, והמנצח נבחר על ידי צוות שופטים "מומחה". לא ידוע באיזו מערכת ניתן ניקוד לשירים.

## באירוויזיון
בליל הגמר, בוב בני שובץ אחד-עשר בסדר ההופעות, אחרי שווייץ ולפני נורווגיה.

בסיום ההצבעה, "September, Gouden Roos" קיבל נקודה אחת בלבד (מלוקסמבורג), וכך בלגיה הוצבה במקום האחרון (עם אוסטריה) מבין 16 הרשומות המתחרות. חבר המושבעים הבלגי חילק את 10 הנקודות שלו בין נורווגיה (5), איטליה (4) ובריטניה (1).

### הצבעה
בכל מדינה היו חבר מושבעים המונה עשרה אנשים. כל חבר מביניהם יכול היה לתת נקודה אחת לשיר האהוב עליו.

### נקודות שהוענקו לבלגיה

## הערות שוליים

קטגוריה:מדינות באירוויזיון 1961
קטגוריה:בלגיה באירוויזיון
זוזנה גינצ'נקה

**זוזאנה גינצ'נקה** (בפולנית: **Zuzanna Ginczanka**) הוא שם העט של **שרה פולינה גינצבורג** (בפולנית: **Sara Polina Gincburg**) (22 במרץ 1917 – ינואר 1945) הייתה משוררת יהודייה-פולנייה, שנאסרה ונרצחה בקרקוב במהלך השואה.

## ביוגרפיה

זוזאנה גינצ'נקה נולדה בשם שרה פולינה גינצבורג במרץ 1917 בקייב, למשפחה יהודית מתבוללת. אביה, סימון, היה עורך דין, ואמה, צציליה (לבית זנדברג), הייתה עקרת בית. לאחר מהפכת אוקטובר נמלטה משפחתה לרובנו שבמזרח פולין, שרוב תושביה היו יהודים. שנים אחדות אחר כך עזב אביה את המשפחה ועבר לברלין ומשם לאמריקה, ואמה עברה לספרד עם בעלה החדש. גינצ'נקה נותרה ברובנו עם סבתה, קלרה זנדברג, שהייתה בעלת בית מרקחת בעיירה.

למדה בבית ספר תיכון בשפה הפולנית, ובגיל 14 פרסמה את שירה הראשון, בעיתון בית הספר. באותה תקופה התחילה להתכתב עם המשורר יוליאן טובים. באוגוסט 1933 פורסם שיר פרי עטה בעיתון הנפוץ Ilustrowany Kuryer Codzienny . בספטמבר 1935, עם סיום לימודיה בתיכון, עברה לוורשה, שם השתלבה באליטה התרבותית. בשנת 1936 יצא לאור ספר שיריה, "קנטאורים" (בפולנית: O centaurach), ובעקבות זאת תוארה כ"יוליאן טובים בחצאית". בנוסף כתבה תסכיתים אחדים לרדיו הפולני.

250px|ממוזער|שמאל|טקסט=לוח זיכרון לזוזנה גינצ'נקה בקרקוב
בפרוץ מלחמת העולם השנייה שהתה בבית סבתה ברובנו, שעברה לשליטת ברית המועצות. משם נמלטה ללבוב, שם המשיכה בכתיבתה. ב–1940 נישאה להיסטוריון האמנות הפולני־יהודי מיכל ויינציהר. האמן הפולני יאנוש ווז'ניאקובסקי סיפק לה ולבעלה מסמכים מזויפים, כדי שיוכלו להימלט. ב-1942 סוכנת הבית שבו התגוררה הלשינה עליה לנאצים. בעקבות זאת כתבה את שירה הנודע ביותר, "Non Omnis Moriar" (לא אמות כל כולי). בעלה נמלט לקרקוב, וכעבור חודשים אחדים נמלטה גם היא לשם. ושם נעצרה על ידי הגסטפו בסוף 1944, והוצאה להורג בינואר 1945.

סוכנת הבית שהלשינה על גינצ'נקה הועמדה לדין לאחר המלחמה, באשמת שיתוף פעולה עם הנאצים, ונדונה לארבע שנות מאסר. שירה של גינצ'נקה, שפורסם ב–1946 בידי המשורר הפולני יוליאן פשיבוש , היה אחת הראיות שהוצגו במשפט.

בשנת 2021 יצא לאור בהוצאת אבן חושן ספר שיריה "קנטאורים", בתרגומו של צביקה שטרנפלד ובעריכת תדאוש וולנסקי.

## קישורים חיצוניים

* רחל דרוק, השיר שהכריע במשפט – סיפורה של סוזנה גינצ'נקה, באתר "אנו – מוזיאון העם היהודי", 27 באוקטובר 2016
* 
* 
* 
* גילעד שירם, השיר ״מאי 1939״ מאת זוזנה גינצ׳נקה בתרגום לעברית, באתר ״הַמּוּסָךְ - מוסף לספרות״ של הספרייה הלאומית, 10 באפריל 2024
* גינצ’נקה – ספר חדש בתרגום לעברית, באתר המכון הפולני, 9 במרץ 2021

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משוררים יהודים פולנים
קטגוריה:שמות עט
קטגוריה:סופרות ומשוררות שנספו בשואה
קטגוריה:סופרים ומשוררים שנספו בשואה
קטגוריה:משוררות יהודיות
קטגוריה:פולניות שנולדו ב-1917
קטגוריה:פולנים שנולדו ב-1917
קטגוריה:פולנים שנפטרו ב-1945
קטגוריה:נפטרות ב-1945
יונדאי i40

**יונדאי i40** (באנגלית: **Hyundai i40**) היא מכונית משפחתית במרכב סדאן וסטיישן, שיוצרה על ידי יונדאי מוטור בין השנים 2011–2019. היא הוצגה בפברואר 2011 בגרסת הסטיישן ובתערוכת הרכב של ברצלונה במאי 2011 הציגה את גרסת הסדאן.

ה-i40 היא מחליפת היונדאי סונטה לשוק האירופי עד לשנת 2019.

במבחן הבטיחות קיבלה ה-i40 חמישה כוכבי בטיחות מתוך חמישה.

## מפרט טכני
ה-i40 כללה ארבעה מנועים, שני מנועי בנזין בנפחי 1.6 ו-2.0 ליטרים המספקים בין 133 ל-176 כוחות סוס ושני מנועי דיזל בנפחי 1.7 ליטרים המספקים בין 113 ל-139 כוחות סוס. לארבעת המנועים תיבת הילוכים אוטומטית בעלת שישה הילוכים או תיבת הילוכים ידנית בעלת שישה הילוכים.

## מתיחות פנים
### מתיחת פנים שנת 2015
בדצמבר 2014 הציגה יונדאי מתיחת פנים ל-i40. מתיחת הפנים כללה עיצוב חדש ותיבת הילוכים כפולת מצמדים בעלת שבעה הילוכים שהחליפה את התיבה האוטומטית והידנית בעלות שישה הילוכים.

### מתיחת פנים שנת 2018
באוקטובר 2018 הציגה יונדאי את מתיחת הפנים השנייה ל-i40. מתיחת הפנים כללה עיצוב מעודכן ומנוע דיזל חדש בנפח 1.6 ליטרים המספק כ-115 כוחות סוס.

## גלריה

קובץ:2016 Hyundai i40 (VF4 Series II) Premium sedan (2017-07-15).jpg|מתיחת פנים 2015
קובץ:20181103 Hyundai i40 1.jpg|מתיחת פנים 2018


## קישורים חיצוניים

* 
* 

## הערות שוליים

i40
קטגוריה:מכוניות משפחתיות גדולות
קטגוריה:מכוניות סטיישן
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים ברוסיה
קטגוריה:דגמי מכוניות שהושקו ב-2011
קטגוריה:מכוניות סדאן
ג'מיל ח'ורי

**ג'מיל ח'ורי** (בערבית: **جميل خوري**; נולד ב-18 בדצמבר 1980) הוא שחקן קולנוע וטלוויזיה ומלחין ערבי-ישראלי.

## ביוגרפיה
ח'ורי נולד בחיפה, למשפחה ערבית-נוצרית. נקרא על-שם סבו, שהיה עורך דין, ראש מועצת כפר יאסיף וחבר עיריית עכו. 

אביו הוא השחקן מכרם ח'ורי, אמו, דעה, היא מורה לאמנות; ואחיותיו הן השחקנית קלרה ח'ורי והאוצרת ומבקרת האמנות, רולא ח'ורי.

למד משחק בבית צבי (סיים ב-2003). 

### חיים אישיים
גרוש, ואב לבן. נכון ל-2021, מתגורר בחיפה.

ב-2004  ח'ורי התאסלם.

## פילמוגרפיה
### קולנוע וטלוויזיה

### תיאטרון (רשימה חלקית)
* ההד (2017)

## קישורים חיצוניים
* 
* 
* 
* 

קטגוריה:שחקני קולנוע וטלוויזיה ישראלים
קטגוריה:שחקנים ערבים ישראלים
קטגוריה:מוזיקאים ערבים ישראלים
קטגוריה:מלחינים ישראלים
קטגוריה:בוגרי בית צבי
קטגוריה:חיפה: אישים
קטגוריה:ישראלים שנולדו ב-1980
לוקסמבורג באירוויזיון 1961

**[[לוקסמבורג באירוויזיון|לוקסמבורג]] באירוויזיון 1961** השתתפה עם השיר "Nous les amoureux", שבוצע על ידי ז'אן-קלוד פסקל. האירוויזיון של אותה שנה התקיים ב-18 במרץ, בקאן, צרפת. זוהי ההשתתפות החמישית של לוקסמבורג והניצחון הראשון שלה באירוויזיון.

השיר נבחר על ידי Télé Luxembourg באמצעות בחירה פנימית.

## לפני האירוויזיון
### בחירה פנימית
Télé Luxembourg, רשות השידור הלוקסמבורגית, בחרה את האמן ואת השיר שייצגו את לוקסמבורג באירוויזיון 1961 באופן פנימי. במהלך בחירה זו נבחרו הזמר הצרפתי ז'אן-קלוד פסקל והשיר Nous les amoureux.

## באירוויזיון
בליל הגמר, ז'אן קלוד פסקל שובץ ארבעה-עשר בסדר ההופעות, אחרי דנמרק ולפני יוגוסלביה.

### הצבעה
בכל מדינה היה צוות שופטים המונה עשרה אנשים. כל חבר מביניהם יכול היה לתת נקודה אחת לשיר האהוב עליו.

### נקודות שהוענקו ללוקסמבורג

### נקודות שהוענקו מלוקסמבורג

## הערות שוליים

קטגוריה:לוקסמבורג באירוויזיון
קטגוריה:מדינות באירוויזיון 1961
קטגוריה:דפים עם תרגומים שלא נסקרו
זה לא אולפן שישי

**זה לא אולפן שישי** היא תוכנית בידור, המשודרת בקשת 12. שידור התכנית החל בשנת 2021, ומוגשת על ידי ארז טל וישראל קטורזה.

בעונה הראשונה של התוכנית דליה מזור סיכמה את העניינים החשובים שהיו במהלך השבוע, ולכך ארז טל וישראל קטורזה מגיבים באופן קומי.

ברוב פרקי התכנית בעונה הראשונה נכללה פינה, במסגרתה מותחים את ישראל קטורזה ומבהילים אותו. בסיומו של כל פרק (החל מאמצע העונה הראשונה) מוקרנים ה שהתרחשו במהלך צילומי אותו פרק.

ב-4 בפברואר 2022 פורסם קדימון לעונה השנייה של התוכנית שעלתה ב-11 בפברואר 2022.

העונה השלישית עלתה לשידור בקשת 12 ב-11 בנובמבר 2022. בעונה הזאת יש פינה חדשה בכיכובו של אבי נוסבאום.

העונה הרביעית עלתה לשידור בקשת 12 ב-10 במאי 2024.

## פרסים ומועמדויות

## קישורים חיצוניים
*
*זה לא אולפן שישי, פרקים מלאים של התכנית, אתר Mako.
* 
* 

## הערות שוליים

קטגוריה:קשת: תוכניות וסדרות
סולט לייק סיטי סטארס

**סולט לייק סיטי סטארס (באנגלית: Salt Lake City Stars)** היא קבוצת כדורסל אמריקאית מסולט לייק סיטי, יוטה, המשחקת בליגת הפיתוח של ה-NBA ומסונפת ליוטה ג'אז מה-NBA. הקבוצה הוקמה בשנת 1997 כ**איידהו סטמפיד** (באנגלית: **Idaho Stampede**) ובשנת 2016 שינתה את שמה לסולט לייק סיטי סטארס. לזכות הקבוצה אליפות אחת, בשנת 2008.

## היסטוריה
### איידהו סטמפיד
הקבוצה נוסדה ב-1997 בנמפה, איידהו, כחברה בליגת ה-CBA, בה סיימה כסגנית בעונת 2003/04, כשהפסידה לדקוטה ויזארדס. בסיום עונת 2005/06 הודיעה הקבוצה שתעבור לשחק בליגת הפיתוח של ה-NBA. בעונת 2007/08 סיימה הקבוצה במקום הראשון במערב, ניצחה את הלוס אנג'לס די-פנדרס 97–90 בחצי הגמר וזכתה באליפות לאחר שגברה 2–1 בסדרת הגמר על אוסטין ספרס. בעונה הבאה סיימו הסטמפיד במקום השני במערב אך הפסידו בסיבוב הראשון לאוסטין 116–119 בהארכה. מאז לא העפילה הקבוצה לפלייאוף במשך 9 עונות רצופות.

ב-24 במרץ 2015 הודיעה קבוצת ה-NBA יוטה ג'אז כי רכשה את הבעלות על הסטמפיד, והפכה לקבוצת ה-NBA השמינית שבבעלותה קבוצת ליגת פיתוח. עד רכישה זו שיחקו בסטמפיד שחקנים גם מדנוור נאגטס, פורטלנד טרייל בלייזרס, סיאטל סופרסוניקס וטורונטו ראפטורס.

### כסולט לייק סיטי סטארס
לקראת עונת 2016/17 שינו הג'אז את שם הקבוצה לסולט לייק סיטי סטארס, והעבירו אותה לסולט לייק סיטי שביוטה. בעונת 2018/19 העפילה הקבוצה לפלייאוף מהמקום השני בבית הדרום-מערבי והמקום ה-6 במערב, אך הודחה בסיבוב הראשון בידי אוקלהומה סיטי בלו בתוצאה 113–118. ב-2019 זכתה הקבוצה במהדורה הראשונה של ה-Showcase Cup, גביע ההכנה של הליגה, לאחר שגברה 91–88 על גרנד ראפידס דרייב. בעונת 2019/20 סיימו הסטארס במקום הראשון במערב והשני בליגה כולה, אך העונה בוטלה בעקבות מגפת הקורונה בארצות הברית.

לקראת עונת 2024/25 עברה הקבוצה מיתוג מחדש, שונה סמל הקבוצה וצבעיה הוחלפו מצהוב וכחול לסגול ותכלת.

## עונה אחרי עונה

## קישורים חיצוניים

קטגוריה:קבוצות ליגת הפיתוח של ה-NBA
קטגוריה:יוטה ג'אז
קטגוריה:יוטה: ספורט
קטגוריה:סולט לייק סיטי: ספורט
ג'רג' קצ'קמטי

**ג'רג' קצ'קמטי** (בהונגרית: **Kecskeméti György**; מאקו, 31 באוקטובר 1901 – אושוויץ, יולי 1944) היה סופר ועיתונאי יהודי-הונגרי.

## משפחתו
ג'רג' קצ'קמטי נולד במשפחה יהודית, בנם של הרב ארמין קצ'קמטי ושל אירמה מאדיאר, ואחיו התאום של פאל קצ'קמטי (1901–1980). ב-16 בדצמבר 1928, בבודפשט. נשא לאישה את אגוטה קלר, ילידת ארד, בתם של איז'ו (יצחק) קלר ושל לאונטין באראץ'. ילדיהם היו ז'וז'ה פרגה (2024-1931), פרופסורית לסוציולוגיה, חברה קבועה באקדמיה ההונגרית למדעים, וקארוי קצ'קמטי (1933–2021), ארכיונאי והיסטוריון.

## ביוגרפיה
בין השנים 1911 – 1919 היה ג'רג' קצ'קמטי תלמיד בית הספר התיכון "יוז'ף אטילה" במאקו. הוא היה סטודנט באוניברסיטת פאזמאני פטר (נקראת כיום אוניברסיטת אטווש לוראנד), שם גם קיבל תואר דוקטור למדעי הרוח (1920–1925). לאחר מכן הפך למדריך בגימנסיה היהודית של בודפשט. בשנת 1931 היה לעורך "פסטר לויד", יומון בשפה הגרמנית, ובשנת 1936 היה לעורך הראשי. בשנת 1944 גורש לאושוויץ, ושם מצא את מותו.

## לקריאה נוספת

* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
* Magyar Hírlapírók Országos Nyugdíjintézetének . . . évi jelentése. Budapest, 1940-1943.
* *Magyar irodalmi lexikon I. (A–K).* Főszerk. Benedek Marcell. Budapest: Akadémiai. 1963.
* *Révai új lexikona XI. (Kad–Kla).* Főszerk. Kollega Tarsoly István. Szekszárd: Babits. 2002. 
* Új Idők lexikona. Budapest, Singer és Wolfner, 1936-1942.
* *Új magyar életrajzi lexikon III. (H–K).* Főszerk. Markó László. Budapest: Magyar Könyvklub. 2002. 
* *Új magyar irodalmi lexikon II. (H–Ö).* Főszerk. Péter László. 2. jav., bőv. kiad. Budapest: Akadémiai. 2000. 

* לקסיקון ביוגרפי הונגרי: 1978–1991 עורכת ראשית: אגנש קניירש. 1994. 

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספים במחנה ההשמדה אושוויץ
קטגוריה:נספי השואה
ג'רג'
קטגוריה:מאקו (עיר): אישים
קטגוריה:הונגרים שנולדו ב-1901
קטגוריה:הונגרים שנפטרו ב-1944
Trains and Winter Rains

"**Trains and Winter Rains**" הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השביעי שלה, **. השיר יצא לאור ב-10 בנובמבר 2008, על ידי חברת התקליטים האחים וורנר, כסינגל המוביל מתוך האלבום. הוא הופץ בסמוך לאלבום עצמו.

השיר הגיע למקום ה-15 במצעד הסינגלים האיטלקי.

## וידאו קליפ
הווידאו קליפ של "Trains and Winter Rains" התפרסם באתר הרשמי של אניה ב-22 באוקטובר 2008. הוא עוסק בעיקר בנסיעתו של ילד ברכבת בלונדון. בנוסף לכך, הוא מציג את אניה ברכבת עם צילומים של קו הרקיע של ניו יורק סיטי. הוא צבר למעלה מ-450,000 צפיות בסך הכול.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2008
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי חג המולד
קטגוריה:שירים על גשם
קטגוריה:שירים על רכבות
קטגוריה:שירי העידן החדש
קטגוריה:סינגלים בהוצאת וורנר רקורדס
Therapy

**Therapy** (בעברית: **תרפיה**) הוא אלבום האולפן השני של הזמרת-יוצרת הבריטית אן-מארי. האלבום יצא לאור ב-23 ביולי 2021, על ידי חברות התקליטים אסיילום ומייג'ור טום. מתוך האלבום יצאו ארבעה סינגלים.

## רקע והכרזה
בראיון למגזין "Music Week", סיפרה אן-מארי כי החלה לעבוד על אלבום האולפן השני שלה כבר במהלך שנת 2019. במשך אמרה אן-מארי "אני אוהבת להיות באולפן הקלטות. הצלחתי להיכנס לשם ולעשות סוג של טיפול עצמי כלשהו עם המוח שלי למשך שבוע זה הולך להיות נשמע באלבום אולפן הבא שלי." עוד היא אמרה כי "האלבום הבכורה שלי הורכב מכל כך הרבה שירים שאנשים שמעו במשך השנים וזה מדהים. אבל בשבילי כאדם יצירתי אני כותבת משהו חדש כל הזמן וכל מה שאני רוצה לעשות זה להוציא אותו במידי לכולם. ללא כך קרה עם אלבום [הבכורה] אז לקראת אלבום האולפן הבא שלי אני מקווה להיות פעילה יותר בכתיבה ולהוציא מיד משהו שהוא טרי ואף אחד לא שמע לפני כן עוד." במהלך שנת 2020, הוציאה אן-מארי את הסינגלים העצמאים "Birthday", "Her", "To Be Young" ו-"Problems". הסינגלים "Birthday" ו-"To Be Young", מופיעים במהדורה היפנית של האלבום.

ב-21 במאי 2021, הכריזה אן-מארי על צאת אלבום האולפן השני שלה *Therapy*, יחד עם עטיפתו ותאריך הוצאתו. באותו הכרזה כתבה אן-מארי: 

ב־6 ביולי, הודיעה אן-מארי בעמוד הטוויטר שלה, כי תחשוף את רשימת הרצועות של אלבומה באתר הרשמי שלה מדי יום.

## סינגלים
ב-15 בינואר 2021, יצא לאור סינגל הבכורה שלה "Don't Play", בהשתתפות הראפר האנגלי KSI והדי ג'יי האנגלי דיגיטל פארם אנימלס. ב-9 באפריל 2021, יצא לאור הסינגל השני "Way Too Long", בהשתתפות ניית'ן דווה ו-MoStack. ב-21 במאי 2021, יצא לאור הסינגל השלישי "Our Song", בהשתתפות נייל הורן.

## סיבוב הופעות
כדי לקדם את האלבום, אן-מארי תצא ב-3 במאי 2022, לסיבוב ההופעות השני שלה, "Dysfunctional Tour", באירופה, אשר יסתיים ב-11 במאי 2022. במקביל להכרזה שיתפה אן-מארי כי יתקיים מופע חד פעמי הנקרא, "Therapy: The Live Experience", על מנת לקדם את אלבומה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אן-מארי
קטגוריה:אלבומים באנגלית
קטגוריה:אלבומים שהופקו על ידי דיגיטל פארם אנימלס
קטגוריה:אלבומי חברת אסיילום רקורדס